રાજ્‍યોમાં યુજીસી જેવી બોડીની તરફેણ થશેગુજરાત શિક્ષણનીતિ અંગે સૂચનો કરશે : શિક્ષણની ગુણવત્તાને સુધારવાના હેતુસર રાજ્‍ય સરકાર શ્રેણીબદ્ધ અસરકારક ભલામણો કેન્‍દ્ર સરકારને કરી શકેઅમદાવાદ,તા. ૧૪,શિક્ષણની ગુણવત્તાને સુધારવાના હેતુસર રાજ્‍ય સરકાર શૈક્ષણિક અને વહિવટી કામગીરીમાં સુધારો લાવવા માટે રાજ્‍યોમાં હાયર એજ્‍યુકેશન કાઉન્‍સિલની રચના કરવાનું સુચન કરવાના મૂડમાં છે. યુનિર્વસિટીની શૈક્ષણિક અને વહિવટી કામગીરીમાં સુધારો લાવવા માટે ગુજરાત સરકાર રજુઆત કરવાના મૂડમાં છે. આ ઉપરાંત ગુજરાત સરકાર તેમને વધારે શૈક્ષણિક સ્‍વાયત્‍તા આપવાનો મુદ્દો પણ ઉઠાવે તેવી શક્‍યતા દેખાઈ રહી છે. શ્રેણીબદ્ધ ભલામણો ગુજરાત સરકાર તરફથી કરવામાં આવનાર છે. રાજ્‍ય સરકાર કેન્‍દ્ર સરકારને અન્‍ય ભલામણો પણ મોકલે તેમ માનવામાં આવે છે. કેન્‍દ્ર સરકાર દ્વારા નવી શિક્ષણનીતિ તૈયાર કરવા માટે રાજ્‍યો પાસેથી મહત્‍વપૂર્ણ સૂચનો માંગવામાં આવ્‍યા છે. વધુમાં રાજ્‍ય સરકાર એવી પણ ભલામણ કરી શકે છે કે, યુનિર્વસિટી ગ્રાન્‍ટ કમિશન યુજીસીની સત્તાઓ રાજ્‍ય ઉચ્‍ચ શિક્ષણ કાઉન્‍સીલને આપી દે. આ કાઉન્‍સીલ પાસે એવી સત્તાઓ રહેશે. પરંતુ યુજીસી મુખ્‍ય કન્‍ટ્રોલિંગ ઓથોરિટી તરીકે રહેશે. રાજ્‍ય સરકાર એવી પણ ભલામણ કરી શકે છે કે, યુનિર્વસિટીઓને તેમની સક્રિય ભાગીદારી સાથે તેમના પર્ફોમન્‍સ ઉપર આધારિત ગ્રાન્‍ટ આપવામાં આવે. સાથે-સાથે અન્‍ય કેટલીક સુવિધાઓ પણ ઉપલબ્‍ધ કરાવવામાં આવે. ગુજરાત સરકાર પાસે અન્‍ય કેટલીક ભલામણો પણ રહેલી છે. ગુજરાત તમામ રાજ્‍યોમાં યુજીસી જેવી બોડીની તરફેણ કરે છે. ગુણવત્તામાં સુધારો લાવવા માટે રાજ્‍ય શૈક્ષણિક સંસ્‍થાઓ ઉપર નિરીક્ષણ કરવાની જવાબદારી કેન્‍દ્રીય શિક્ષણ સંસ્‍થાઓને આપવામાં આવે તેવી રજુઆત પણ કરશે. રાજ્‍ય સરકાર દ્વારા આના માટે આઈઆઈટી આરએએમ પર નિરીક્ષણ કરનાર આઈઆઈટી ગાંધીનગરનો દાખલો આપી શકે છે. આ સંદર્ભમાં સરકારી દસ્‍તાવેજો સાબિતી આપે છે કે, રાજ્‍ય ઇચ્‍છે છે કે, ફેકલ્‍ટી, રિસર્ચ પ્રોજેક્‍ટની આપ-લે પણ યુનિર્વસિટી અને કેન્‍દ્રીય શૈક્ષણિક સંસ્‍થાઓ વચ્‍ચે વિગતવાર રીતે ભરવામાં આવે. રાજ્‍ય સરકાર તેના સભ્‍યો અથવા તો સંસ્‍થાઓને પણ રાજ્‍ય યુનિર્વસિટીના અભ્‍યાસમાં પ્રતિનિધિત્‍વ આપવામાં આવે તેવી રજુઆતના મૂડમાં છે.